OBAVIJEST ZA RODITELJE BUDUĆIH PRVAŠIĆA – PREDUPISI U OSNOVNU ŠKOLU DR. MATE DEMARINA MEDULIN ZA ŠKOLSKU GODINU 2022./2023.

Predupisi će se obavljati 26., 27. i 28. siječnja 2022. godine i provodit će se putem elektronske pošte (e-maila) ili telefona.

Od 26. do 28. siječnja 2022. godine roditelji mogu poslati e-mail na elektroničku adresu pedagoginje Osnovne škole dr. Mate Demarina s podacima koji su potrebni za predupis (pedagoginja Magdalena Jurić, adresa elektroničke pošte: magdalena.juric4@skole.hr)

U e-mailu je potrebno poslati sve podatke koji su navedeni/zatraženi u slijedećoj tablici:

|  |
| --- |
| PODACI O DJETETU |
| • IME I PREZIME DJETETA: |
| • SPOL DJETETA: |
| • DATUM ROĐENJA: |
| • PREBIVALIŠTE/ADRESA STANOVANJA DJETETA (ULICA, KUĆNI BROJ, MJESTO): |
| • OIB DJETETA: |
| • IMA LI VAŠE DIJETE EVENTUALNE POTEŠKOĆE U RAZVOJU I/ILI ZDRAVSTVENE POTEŠKOĆE?* DA
* NE
 |
| UKOLIKO DIJETE IMA POTEŠKOĆE U RAZVOJU I/ILI ZDRAVSTVENE POTEŠKOĆE, MOLIMO NAVEDITE KOJE POTEŠKOĆE IMA: |
| • MISLITE LI DA JE VAŠEM DJETETU POTREBNA ODGODA OD GODINU DANA ZA UPIS U PRVI RAZRED?* DA
* NE
* NISAM SIGURAN, ŽELIM ČUTI MIŠLJENJE STRUČNJAKA
 |
| • ŽELITE LI DIJETE UPISATI U NEKU DRUGU ŠKOLU, UNATOČ TOME ŠTO JE DJETETOVO PREBIVALIŠTE NA NAŠEM UPISNOM PODRUČJU?* DA, ŽELIM UPISATI DIJETE U DRUGU ŠKOLU
* NE, NE ŽELIM UPISATI DIJETE U DRUGU ŠKOLU
 |
| PODACI O RODITELJIMA DJETETA |
| PODACI O MAJCI DJETETA• IME I PREZIME MAJKE:• ZANIMANJE MAJKE:• ADRESA STANOVANJA MAJKE:• MAJČIN BROJ MOBITELA ILI TELEFONA:• ADRESA ELEKTRONIČKE POŠTE/E-MAIL:  |
| PODACI O OCU DJETETA• IME I PREZIME OCA:• ZANIMANJE OCA:• ADRESA STANOVANJA OCA:• OČEV BROJ MOBITELA ILI TELEFONA:• ADRESA ELEKTRONIČKE POŠTE/E-MAIL: |
| DODATNE NAPOMENE (ukoliko ih imate): |

**POSTUPAK UPISA**

Pedagoginja će nakon zaprimljenog e-maila, odgovoriti pisanom porukom na isti te će tada roditelj imati potvrdu i biti siguran da je škola zaprimila upućeni e-mail te da su djetetovi podaci zabilježeni (da je dijete predupisano u osnovnu školu). Ukoliko ne dobijete povratni mail, molimo vas da nazovete pedagoginju na broj 052/576 005 ili psihologinju na broj 099/359 47 69.

Roditelji koji nemaju mogućnost poslati e-mail, mogu nazvati pedagoginju ili psihologinju na gore navedene brojeve telefona: 052/576 005 ili 099/359 47 69 uz prethodno pripremljene podatke koji su zatraženi u tablici.

Naknadno će vam se zemaljskom poštom javiti i termin psihološkog testiranja školske psihologinje koje će se održati u našoj školi.

Također, naknadno će vas i školska liječnica, dr. Kristina Jelenić, dr. med spec. školske i adolescentne medicine, Nazorova 23, Pula, pozvati na sistematski pregled za upis u prvi razred osnovne škole.

Početkom šestog mjeseca obavljat će se i upisi u osnovnu školu pa vas molimo da redovito pratite službenu elektroničku stranicu naše škole gdje će naknadno biti objavljeni i termini upisa.

**ŠKOLSKI OBVEZNICI**

U prvi razred školske godine 2022./2023. upisuju se djeca koja do 1. travnja 2022. godine imaju navršenih šest godina života, odnosno djeca rođena od 1. travnja 2015. godine do 31. ožujka 2016. godine, kao i djeca kojoj je u prethodnoj školskoj godini odgođen upis ili su privremeno oslobođena od školovanja ili iz drugih razloga nisu upisana u osnovnu školu, a školski su obveznici.

**PRIJEVREMENI UPIS**

Roditelji odnosno skrbnik/ca djeteta rođenog od 01. travnja 2016. godine do 31. prosinca 2016. godine mogu najkasnije do 31. ožujka 2022. podnijeti zahtjev za uvrštenje djeteta u popis školskih obveznika za upis u l. razred osnovne škole pismenim putem (pisarnici, Splitska 14, Pula) odnosno elektronskom poštom Upravnom odjelu za obrazovanje, sport i tehničku kulturu Istarske županije (Adresa: G. Martinuzzi 2, Labin - podružnica u Puli, Riva 8, Pula; Mirjana Neslanović, stručna suradnica za odgoj i obrazovanje-Pula, elektronička pošta: mirjana.neslanovic@istra-istria.hr; telefon:052/352-151) Upravni odjel za obrazovanje, sport i tehničku kulturu Istarske županije donosi rješenje o prijevremenom upisu u prvi razred osnovne škole za pojedino dijete.

**UPIS DJETETA U ŠKOLU S DRUGOG UPISNOG PODRUČJA**

Ukoliko iz nekog razloga želite upisati dijete u našu školu, a ne pripadate našem upisnom području (dijete nema boravište/prebivalište na upisnom području Osnovne škole dr. Mate Demarina), molimo vas da predbilježite (predupišete) dijete u školu kojoj pripada, a nama na e-mail pedagoginje magdalena.juric4@skole.hr također dostavite zatražene podatke uz napomenu da želite upisati dijete u našu školu. Osim što ćete dostaviti podatke školi, obavezno morate podnijeti i zahtjev za premještaj (promjenu škole) Upravnom odjelu za obrazovanje, sport i tehničku kulturu u Istarskoj županiji (Adresa: G. Martinuzzi 2, Labin- podružnica u Puli, Riva 8, Pula; Mirjana Neslanović, stručna suradnica za odgoj i obrazovanje-Pula, elektronička pošta: mirjana.neslanovic@istra-istria.hr; telefon:052/352-151) koje naposljetku izdaje rješenje kojim odobrava ili ne odobrava premještaj u drugu školu.